
Serviciușl administrație publică locală 
Nr.  8529/22.08.2022

RAPORT DE SPECIALITATE
la proiectul de hotărâre privind desemnarea unui reprezentant al  Consiliului Local al Municipiului și a unui membru supleant,  în calitate de membri ai Comisiei de evaluare a probei de interviu din cadrul concursului, sesiunea 2022,  pentru ocuparea funcției  de director adjunct la Liceul Teoretic „Horváth János” Marghita 

Având  în  vedere: 
- referatul  de  aprobare  al  Primarului Municipiului Marghita  înregistrat cu  numărul 8526 din 22.08.2022 în calitate de inițiator al     proiectului  de  hotărâre privind desemnarea unui reprezentant al  Consiliului Local al Municipiului Marghita și a unui membru supleant,  în calitate de membri ai Comisiei de evaluare a probei de interviu din cadrul concursului, sesiunea 2022,  pentru ocuparea funcției  de director adjunct la Liceul Teoretic „Horváth János” Marghita 
- prevederile  art.5,  alin. (4) , lit. c) din Ordinul nr. 3026 din 13 ianuarie 2022 pentru modificarea şi completarea Metodologiei privind organizarea şi desfăşurarea concursului pentru ocuparea funcţiilor de director şi director adjunct din unităţile de învăţământ preuniversitar de stat, aprobată prin Ordinul ministrului educaţiei nr. 4.597/2021, conform căruia din  componența  Comisiei de evaluare a probei de interviu, pentru fiecare unitate de învăţământ, constituită prin decizie a inspectorului şcolar general, fac parte un reprezentant al consiliului local şi un membru supleant, desemnaţi prin hotărâre a consiliului local.Reprezentantul consiliului local/judeţean nu poate fi cadru didactic în unitatea de învăţământ pentru care se desfăşoară interviul şi nici cadru didactic înscris la sesiunea curentă a concursului sau cadru didactic care ocupă funcţia de director/director adjunct. 
-prevederile  art.5,  alin. (8) conform căruia în componenţa comisiilor prevăzute în prezenta metodologie sunt nominalizate ca membri doar persoane cu studii superioare;
-prevederile art. 129, alin.(2), lit.d), alin.(7), lit.a),  din O.U.G. 57/2019  privind  Codul Administrativ, cu modificările și completările ulterioare,  
- prevederile art.31 din Metodologia  privind organizarea și desfășurarea concursului pentru ocuparea funcțiilor de director și director adjunct din unitățile de învățământ preuniversitar de stat, cu modificările și completările ulterioare, aprobată prinOrdinul nr. 4.597 din 6 august 2021, cu modificările și completările ulterioare: „ La organizarea și desfășurarea concursului nu pot participa persoanele care au în rândul candidaților soț, soție, rude sau afini până la gradul IV inclusiv. Președinții, membrii și secretarii comisiilor implicate în organizarea și desfășurarea concursului, precum și persoanele desemnate ca observatori, înainte de desfășurarea concursului, dau o declarație pe propria răspundere că nu au în rândul candidaților soț, soție, rude sau afini până la gradul IV inclusiv, ori relații conflictuale cu vreun candidat, conform anexei nr. 11 la prezenta metodologie.”
- adresa nr. 13/CD/16.08.2022 din partea Inspectoratului Școlar Județean Bihor , înregistrată la primăria Municipiului Marghita cu nr.8351/16.08.2022 prin care ne solicită desemnarea   prin hotărâre a consiliului local a unui reprezentant al consiliului local şi un membru supleant, în Comisia de evaluare a probei de interviu, 
În baza  art. 196, alin.1, lit.a) din O.U.G. 57/2019 privind  Codul Administrativ, cu modificările și completările ulterioare, propun aprobarea  proiectului privind desemnarea unui reprezentant al  Consiliului Local al Municipiului și a unui membru supleant,  în calitate de membri ai Comisiei de evaluare a probei de interviu din cadrul concursului, sesiunea iunie-octombrie 2022,  pentru ocuparea funcției  de director adjunct la Liceul Teoretic „Horváth János” Marghita 



Secretar General
Jr.Cornelia DEMETER

